Здравейте,


Общият оборот на физическото лице е около 12 000лв.  

Продажбите чрез фирма са за около 2000лв. Човек с който се консултирахме не ни уточни, че след като имаме фирма и искаме да продаваме трябва да си направим договор с Еконт и Speedy, за да получаваме парите с пощенски паричен превод, и да НЕ ни се налага да издаваме касови бележки затова в момента дейността е спряна. Какви са последствият откъм глоби и т.н. за изпратените пратки като ЮЛ без касови бележки, и глобите за физическото лице направил този оборот с продажби?


Благодаря предварително!




Колко е глобата за продажба на стоки чрез Еконт и Speedy като физическо лице и като юридическо лице?
====================================================================================================

 

Имуществената санкция се налага на дружеството. Наказателното постановление може да се обжалва по административен и съдебен ред. 


Поздрави,  

адв. Николина Митова  

0898 303092




Акта, който е от 3000лв до 10 000лв за ЮЛ се пише на управителя или на фирмата, и колко е срока за плащането?




Здравейте, Георги, 


по-долу посочвам приложимата разпоредба от ЗДДС относно неиздаване на касов бон и съответните санкции. 


“Чл. 185. (Изм. – ДВ, бр. 23 от 2013 г., в сила от 08.03.2013 г.) (1) На лице, което не издаде документ по чл. 118, ал. 1, се налага глоба – за физическите лица, които не са търговци, в размер от 100 до 500 лв., или имуществена санкция – за юридическите лица и едноличните търговци, в размер от 500 до 2000 лв.  

(2) Извън случаите по ал. 1 на лице, което извърши или допусне извършването на нарушение по чл. 118 или на нормативен акт по неговото прилагане, се налага глоба – за физическите лица, които не са търговци, в размер от 300 до 1000 лв., или имуществена санкция – за юридическите лица и едноличните търговци, в размер от 3000 до 10 000 лв. Когато нарушението не води до неотразяване на приходи, се налагат санкциите по ал. 1.  

(3) В случаите по ал. 1 физическото лице, което фактически е било длъжно да издаде документ по чл. 118, ал. 1 и е приело плащане, без да издаде такъв документ, се наказва с глоба от 100 до 500 лв.  

(4) При повторно нарушение по ал. 1 размерът на глобата е от 200 до 1000 лв., а на имуществената санкция – от 1000 до 4000 лв.  

(5) При повторно нарушение по ал. 2 размерът на глобата е от 600 до 2000 лв., а на имуществената санкция – от 6000 до 20 000 лв. Когато нарушението не води до неотразяване на приходи, се прилагат санкциите по ал. 4.”


Поздрави,  

адв. Николина Митова  

0898 303092


